לוסי פריי

לוסי אליזבת' פריי (באנגלית: Lucy Elizabeth Fry; נולדה ב-13 במרץ 1992) היא שחקנית אוסטרלית.

 ביוגרפיה 
פריי נולדה בשכונה הפרוורית וולווין , בבריזבן, קווינסלנד שבאוסטרליה ב-13 במרץ 1992. היא למדה בבית הספר תיכון לבנות בבריסביין, קווינסלנד, והחלה ללמוד תיאטרון בגיל צעיר, ושיחקה בתיאטרון מבריסביין, "Zen Zen Zo". ב-2007 נבחרה לסגנית ראשונה בתחרות היופי "Girdfriend Magazine's Model Search".

 קריירה 
בשנת 2010 היא הופיעה לראשונה בתפקיד ללא קרדיט בסיום העונה השלישית של סדרת הטלוויזיה "H2O".

בשנת 2012 קיבלה את התפקיד הגדול הראשון שלה בטלוויזיה בתור זואי בסדרת הנעורים "נקודת גלישה". לאחר מכן החלה לשחק את ליילה, אחת מבנות הים, בעונה הראשונה של "בנות הים של מקו".

בשנת 2014 היו לה תפקידים ראשונים במסך הגדול, בתור ליסה דראגומיר בסרט "האקדמיה לערפדים", ובתור האני בסרט "Now Add Honey". בשנת 2015 כיכבה פריי בסרט "קשר הסמים בתיכון" לצד תומאס מאן, וגילמה את התפקיד של אלכס.

ב-2016 היא הופיעה בסרטים "מר צ'רץ'", עם אדי מרפי ובריט רוברטסון, ובסרט "החשיכה" (אנ') עם קווין בייקון. באותה שנה, היא גילמה את הדמות הראשית איב ת'ורוגוד במיני-סדרה האוסטרלית "וולף קריק"  ובמיני-סדרה "נובמבר 1963" בתפקיד מרינה, אשתו של לי הארווי אוסוואלד.

באוקטובר 2016 לוהקה פריי לתפקיד טיקה, שדון צעיר בעל כוחות על שרביט קסום, בסרט הפנטזיה "בהיר"  משנת 2017 בכיכובם של ויל סמית וג'ואל אדגרטון. ביולי 2017 לוהקה פריי לתפקיד ראשי בסרט "She's Missing" לצד אייסה גונסאלס.

ביולי 2019, לוהקה למותחן פעולה אמריקאי-בריטי "פשע הוליוודי", שביים טים קירקבי, המבוסס על רומן באותו שם מאת הווארד מייקל גולד. באותה שנה, החלה לככב בסדרת הטלוויזיה "הסנדק של הארלם", שעלתה לראשונה בספטמבר 2019 ברשת Epix.

בפברואר 2020, פורסם שהיא תככב בסרט המתח של נטפליקס "שיני לילה".

 פילמוגרפיה 
 קולנוע 
שנה סרטתפקיד הערות 2014 האקדמיה לערפדים  ליסה דרגומיר 2015Now Add Honey האני הולוויקשר הסמים בתיכון  אלכס הייז 2016מר צ'רץ' פופיהחשיכה (אנ') סטפני טיילור 2017 בהיר  טיקה 2019 She's Missing היידי 2021שיני לילה  זואי  2022פשע הוליוודי  ג'יין ווייטTBA.Cleveland

 טלוויזיה 
שנה סדרהתפקיד הערות 2010H2Oסטודנטית פרק: "Graduation" 2012 נקודת גלישה זואי תפקיד ראשי; 26 פרקים 2013Reef Doctors ג'וזי פרק: "Episode Five"2013–2014בנות הים של מקו ליילה תפקיד ראשי (עונה 1); 26 פרקים 2016נובמבר 1963 מרינה אוסוואלד פורטר  מיני-סדרהוולף קריק  איב ת'רוגוד תפקיד ראשי (עונה 1); 6 פרקים 2019–הווה הסנדק של הארלם סטלה ג'יג'נטה תפקיד ראשי (3 עונות); 30 פרקים

קישורים חיצוניים

 הערות שוליים 

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:אוסטרלים שנולדו ב-1992
קטגוריה:אוסטרליות שנולדו ב-1992